ນາຍົກ ລມຕ ຊົ່ວຄາວອິຕາລີ ມີກໍານົດ​ສະ​ເໜີ​ ລັດຖະບານ​ຊຸດໃໝ່ (ເບິ່ງວີດີໂອ)
ທ່ານ Mario Monti ຕຽມ​ສະ​ເໜີ​ ຄະນະ​ລັດຖະບານ​ຊຸດ​ໃໝ່​ຂອງ​ທ່ານ ໃນ​ວັນ​ພຸດ​ມື້​ນີ້ ກ່ອນ​ສາບານ​ໂຕ​ເຂົ້າ​ຮັບ​ຕໍາ​ແໜ່​ງ.
ພວກຜູ້ນໍາທີ່ຫາກໍຖືກເລືອກຕັ້ງໃໝ່ໆຂອງອິຕາລີແລະກຣີສ ກໍາລັງປະເຊີນກັບການທົດ ສອບ ທີ່ໜັກໜ່ວງທີ່ສຸດ ໃນຄວາມພະຍາຍາມເພື່ອຊ່ວຍດຶງເຂດຢູໂຣອອກຈາກໄພພິບັດ ທາງເສດຖະກິດ ທ່ານ Mario Monti ທີ່ຖືກແຕ່ງຕັ້ງໃຫ້ເປັນນາຍົກລັດຖະມົນຕີຊົ່ວຄາວຂອງອິຕາລີ ຕຽມ ສະເໜີຄະນະລັດຖະບານຊຸດໃໝ່ຂອງທ່ານໃນວັນພຸດມື້ນີ້ ກ່ອນສາບານໂຕເຂົ້າຮັບຕໍາແໜ່ງ ທ່ານປະຕິເສດທີ່ຈະບອກວ່າ ມີໃຜແດ່ທີ່ຮ່ວມຢູ່ໃນຂະນະລັດຖະບານຊຸດໃໝ່ຂອງທ່ານ ຫລື ໃຫ້ລາຍລະອຽດຂອງແຜນການເສດຖະກິດຂອງທ່ານ ກ່ອນກອງປະຊຸມກັບປະທາ ນາທິບໍດີ Giorgio Napolitano ແຕ່ທ່ານ ມອນຕີ ກ່າວວ່າ ທ່ານມີຄວາມເຊື່ອໝັ້ນ ຢ່າງທີ່ສຸດວ່າ ປະເທດອິຕາລີຈະສາມາດທໍາການເສຍສະລະທີ່ຈໍາເປັນຕ່າງໆນັ້ນໄດ້ ເພື່ອ ເອົາຊະນະວິກິດການໜີ້ສິນຂອງປະເທດ ນອກນີ້ແລ້ວ ນາຍົກລັດຖະມົນອິຕາລີຊົ່ວຄາວ ຂອງອິຕາລີ ຍັງໃຫ້ຄວາມໝັ້ນໃຈແກ່ຊາວອິຕາລີທັງຫລາຍວ່າ ທ່ານໄດ້ຮັບການສະໜັບ ສະໜຸນ ຈາກວົງການການເມືອງ ທຸລະກິດ ແລະພວກຜູ້ນໍາສະຫະພາບຢູໂຣບ ອິຕາລີເປັນປະເທດທີ່ມີເສດຖະກິດໃຫຍ່ທີ່ສຸດອັນດັບສາມຂອງເຂດທີ່ໃຊ້ເງິນຢູໂຣ ຄວາມ ຢ້ານກົວທີ່ວ່າອິຕາລີຈະຜິດສັນຍາຊໍາລະໜີ້ ຫລືຖືກບັງຄັບໃຫ້ຂໍຮ້ອງເອົາການຊ່ວຍເຫລືອ ຈາກອີຢູຄືກັນກັບກຣີສນັ້ນ ໄດ້ສັ່ນສະເທືອນພວກຕະຫລາດການເງິນໃນທົ່ວໂລກ ສ່ວນທີ່ປະເທດກຣີສນັ້ນ ລັດຖະບານຮັກສາການຊົ່ວຄາວທີ່ີມີໜີ້ສິນຖວ້ມຫົວ ກໍາລັງປະ ເຊີນກັບການລົງຄະແນນສຽງບໍ່ໄວ້ວາງໃຈຈາກສະພາໃນວັນພຸດມື້ນີ້ ຄາດວ່າ ນາຍົກລັດຖະມົນຕີ Lucas Papademos ຈະລອດພົ້ນຈາກການລົງມະຕິບໍ່ໄວ້ ວາງໃຈດັ່ງກ່າວນີ້ໄດ້ ແຕ່ທ່ານ ປາປາເດມົສ ກໍຍັງປະເຊີນກັບພາລະກິດທີ່ໜ້າຢ້ານ ເພື່ອ ຫລີກລ່ຽງການພັງທະລາຍທາງດ້ານການເງິນ ທີ່ອາດບັງຄັບໃຫ້ກຣີສຕ້ອງປະຖິ້ມເງິນ ຢູໂຣໄດ້ກໍໄດ້ນັ້ນ